…. (sz.) napirend

**E L Ő T E R J E S Z T É S**

# a Képviselő-testület 2023. április 27-i rendes ülésre

**Tárgy:** Együttműködési megállapodás a Termelői Piactér Nonprofit Kft-vel a lakossági igényei alapján termelői piacok, vásárok biztosításáról

**Készítette:**  ……………………………..

Szabó-Bartha Nikolett titkársági koordinátor

**Egyeztetve**: ………………………………

dr. Varga-Előd Bendegúz, alpolgármester

**Látta:** ………………………………

dr. Szalai Tibor jegyző

 ……………………………….

dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Budapest Főváros II. Kerületi Önkormányzat (a továbbiakban: Önkormányzat) kiemelt célja a II. kerületi lakosok vásárlási lehetőségeinek javítása, támogatása, a jó minőségű, elérhető áron megvásárolható termékek elérésnek biztosítása. A hazai élelmiszer-drágulás nagymértékben befolyásolja a hazai családok életszínvonalát, ezért is tartjuk fontosnak a jó minőségű, főként hazai termékek vásárlásának biztosítását.

Termelői Piactér Nonprofit Kft. (a továbbiakban: Szolgáltató) több mint négy éve üzemelteti a Hüvi Piacot, mely hazai őstermelők portékáit kínálja. A szolgáltatás kiemelt célja, hogy a vásárlókkal megismertessék a kistermelők és a hipermarketek által forgalmazott termékek közötti különbséget. A Hüvi Piac üzemeltetői a járványidőszak nehézségeit is kezelték, mely során az átmeneti időszakban közvetlen házhozszállítással segítették a lakosság vásárlási lehetőségét.

Az együttműködési megállapodás célja a helyi lakosság piaci igényeit kielégítő helyi és termelői piacok, vásárok szervezésének elősegítése. További cél, hogy a lakosság számára könnyen elérhető, fenntartható módon, hagyomány- és értékteremtő helyi piacok, rendezvények, programok szervezése történjen meg.

A megállapodás célja a főként hazai termékek elérhetővé tétele, valamint a rövid ellátási lánc kialakítása, mely számos előnyt jelent mind a vásárlónak, mind pedig a termelőnek. A rövid ellátási lánc lehetővé teszi a vásárló és a termelő közötti közvetlen kapcsolat kialakítását, a fenntartható termelés és vásárlási szokások kialakítást.

Az Önkormányzat és a Szolgáltató a helyi lakosok minél magasabb szintű kiszolgálásában működne együtt, elsődlegesen a kerület Hidegkúti részén. Az Önkormányzat együttműködik a Szolgáltatóval a piac(ok) kialakításában, helyszínének biztosításában, a működési feltételek biztosításában és fenntartásában, a termelők és résztvevők termékeinek elhelyezésében, tárolásában, bemutatásában, az ehhez szükséges eszközök biztosításában.

Az együttműködési megállapodást a Szolgáltatóval egyeztettük, melyet a jelen határozati javaslat mellékleteként csatoljuk.

Kérem a T. Képviselő-testületet a határozati javaslat elfogadására.

**H a t á r o z a t i j a v a s l a t**

A Képviselő-testület felhatalmazza a Polgármestert a Budapest Főváros II. Kerületi Önkormányzat és a Termelői Piactér Közösségszervező Nonprofit Korlátolt Felelősségű Társaság (rövidített név: Termelői Piactér Nonprofit Kft., székhely: 1021 Budapest, Hűvösvölgyi út 20., képviseli: Maros Péter ügyvezető) között a határozati javaslat mellékletét képező Együttműködés megállapodás - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. május 31.

*A határozati javaslat elfogadása egyszerű többségű szavazati arányt igényel.*

**Budapest, 2023. április 17.**

**Örsi Gergely**

polgármester

Határozati javaslat melléklete:

Együttműködési megállapodás tervezet